Diari Oficial de la Generalitat Valenciana


Sumari del DOGV 5657, del 11-12-2007 (2007/14262)

RESOLUCIÓ de 29 de novembre de 2007, del conseller d'Immigració i Ciutadania, per la qual es convoca la novena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2008.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14314


Data del document
:   29-11-2007

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * associació
    * distinció honorífica
    * premi cultural
    * jove

RESOLUCIÓ de 29 de novembre de 2007, del conseller d'Immigració i Ciutadania, per la qual es convoca la novena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2008. [2007/14025]  
El Decret 54/2000, de 25 d'abril, del Govern Valencià (DOGV núm. 3739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians a l'exterior, que hagen destacat per la seua tasca a favor de la participació de la joventut en el funcionament intern i en les activitats dels centres valencians a l'exterior, com també per la seua aportació a l'articulació de les relacions intergeneracionals dins d'estos.  
Este decret va establir que el premi es convocaria anualment, la primera edició va ser la de l'any 2000, que es va atorgar a Mariano Martínez, que pertany a la Unió Regional de Mar del Plata.  
Per això, i per raó de les competències assignades per l'article 16 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la conselleria d'Immigració i Ciutadania, resolc:   
Primer   
Convocar la concessió de la novena edició del Premi Generalitat- Mariano Martínez: Joventut Valenciana a l'Exterior, corresponent a l'any 2008, d'acord amb el que disposa el Decret 54/2000, de 25 d'abril, del Govern Valencià.   
Segon   
En esta edició, el premi consistirà en un guardó acreditatiu d'este i una assignació econòmica de 3.100 euros, que es farà efectiva a càrrec de la línia T4004000 del programa 112.90, Participació, Ciutadania i Xarxes Socials, Capítol IV del pressupost de la Generalitat per al 2008.   
Segons disposa l'Orde de 26 de setembre de 1994, de la conselleria d'Economia i Hisenda, sobre la tramitació anticipada d'expedient de despesa, la concessió d'estes ajudes estarà condicionada a l'existència, en els pressupostos de la Generalitat de 2008, de crèdit adequat i suficient per a això. Mentre no existisca este crèdit no es dictarà cap resolució sobre les sol·licituds d'ajuda realitzades a l'empara d'esta.   
De conformitat amb l'article 4 del Decret 54/2000, el premi pot concedir-se a un o més beneficiaris, dividint-se en este últim cas l'assignació econòmica entre estos, en la proporció que determine el jurat, així com també ser declarat desert.   
Tercer   
1. Les propostes per a la concessió del premi poden formular-se per iniciativa de la Direcció General de Ciutadania i Integració o a proposta raonada dels centres valencians de l'exterior. D'acord amb l'article 2, apartat b), del Decret 54/2000, són estos: «Les entitats associatives, fundacionals i altres persones jurídiques sense finalitat lucrativa, legalment constituïdes en el territori en què es troben assentades, amb la denominació que lliurement s'hagen atorgat, que tinguen com a objecte preferent, recollit en els seus estatuts, el manteniment de vincles culturals i socials amb el poble valencià, la seua història, la seua llengua i la seua cultura».  
2. Les propostes efectuades pels Centres Valencians de l'Exterior han de dirigir-se a la Direcció General de Ciutadania i Integració i es remetran al Registre General de la conselleria d'Immigració i Ciutadania, ubicat en el carrer Juristes, número 10, de València (CP 46507), o es tramitaran per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
3. Les propostes han de contindre una memòria explicativa de les raons que fonamenten la proposició a favor del possible o dels possibles beneficiaris del premi, a la qual podrà adjuntar-se tota la documentació que consideren oportuna.  
4. Poden proposar-se com a beneficiaris persones físiques, jurídiques, agrupacions de jóvens o seccions juvenils vinculades als centres valencians a l'exterior.   
5. Les propostes es presentaran en el termini de 30 dies naturals, comptadors a partir de l'endemà de la publicació d'esta resolució.  
Quart   
1. La Direcció General de Ciutadania i Integració requerirà els centres perquè, en compliment del que disposa el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, aporten els documents necessaris per a lliurar el premi a favor seu i, especialment, perquè acrediten el fet de trobar-se al corrent de les seues obligacions fiscals i davant de la Seguretat Social, de conformitat amb el que disposa l'article 47.7 de la dita norma.   
2. El premi es concedirà, mitjançant una resolució del conseller d'Immigració i Ciutadania, a la persona o entitat designada, d'acord amb el que establix el Decret 54/2000, de 25 d'abril, del Govern Valencià, per un jurat format per:   
- President: el conseller d'Immigració i Ciutadania.   
- Vicepresident: el subsecretari de la conselleria d'Immigració i Ciutadania.  
- Vocals: el director general de Ciutadania i Integració, i la cap de l'Àrea de Participació.   
3. El termini per a dictar i notificar la resolució serà de sis mesos des de la publicació de la present resolució en el Diari Oficial de la Comunitat Valenciana. La resolució d'esta convocatòria es farà pública en el Diari Oficial de la Comunitat Valenciana. En el cas que no es resolga el procediment en el termini anteriorment establit, s'entendrà que ha sigut declarat desert.   
Cinqué  
L'assignació econòmica del premi es farà efectiva a la persona física o entitat beneficiària del premi. Si esta última no té personalitat jurídica, l'assignació s'efectuarà al centre valencià a l'exterior a què pertanga.  
Contra esta resolució que posa fi a la via administrativa es pot interposar recurs de reposició davant del mateix òrgan que ha dictat l'acte, en el termini d'un mes comptador des de l'endemà a la notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.   
València, 29 de novembre de 2007.- El conseller d'Immigració i Ciutadania: Rafael Blasco Castany.